สวัสดีค่ะ เนื่องจากเคยทานยาเลื่อนประจำเดือนช่วงเดือนธันวาคม2564 และเดือนกุภาพันธ์ประจำเดือนไม่มาทั้งเดือน พอผ่านมาสักพักวันที่ 2 มีนาคม 2565 ประจำเดือนพึ่งมาวันแรก มาประมาณ 5 วัน แต่มาน้อยมากเลย ค่ะ และหลังจากวันที่ 7 มีนาคม 2565 จนถึง เดือนพฤษภาคม 2565 และปัจจุบันวันนี้วันที่ 2 มิถุนายน 2565 ประจำเดือนก็ยังไม่มาอีกเลย อันนี้จะเป็นอะไรต่อร่างกายไหมคะ หรือว่าร่างกายผิดปกติ ซึ่งจะเกี่ยวข้องกับการทานยาเลื่อนประจำเดือนด้วยหรือเปล่าค่ะคุณ และตอนนี้กำลังจะทานยาคุมแบบ21 เม็ดเพื่อปรับฮอร์โมน จะสามารถทานได้ไหมคะ หรือต้องไปหาเฉพาะทางก่อนคะ
สวัสดีค่ะประจำเดือนแบบที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกจากที่กล่าวมา การที่ประจำเดือนมาไม่ตรงตามรอบเดือนนั้น อาจจะเกิดจากความผิดปกติต่างๆเช่น ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบางแต่ถ้าประจำเดือนไม่มาติดต่อกันหลายเดือนแล้ว ก็ควรต้องยืนยันการตั้งครรภ์ไปด้วย สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป การกินยาคุมกำเนิดเพื่อปรับฮอร์โมนควรใช้ภายใต้การดูแลของแพทย์หลังตรวจหาสาเหตุที่แน่ชัดแล้ว หรือคิดว่าเป็นประจำเดือนที่มาไม่ปกติจากความผิดปกติของฮอร์โมนจริงๆ